**TRNAVSKÁ STOVKA - since 1974 (r.2020+2021 = 47. + 48.ročník)**

**ZHODNOTENIE 2020.**

Prichádza sezóna 2022, a čas spomínania a hodnotenia toho uplynulého a tak aj ja sa vám prihováram zo Zhodnotením Trnavskej stovky za obdobie 2020 a 2021 z pozície Team Leadera organizačného štábu T100, ktorú mám česť už druhý rok organizovať a prinieslo to mojej osobe nielen veľa nových pozitívnych zážitkov, kamarátov a priateľov, ale priznám sa že aj určitý kus osočovania a ohovárania od ľudí, kde by som to nečakal..... Všetkým za pozitívny prístup a ochotu pomôcť vrele ďakujem, negativizmy s tým spojené pomenovávať nebudem...

Ako do mnohých iných vecí negatívne zasiahol COVID, tak sa pričinil i o takmer prerušenie nepretržitého sledu organizovania ročníkov T100 od prvého ročníka v roku 1974 až doteraz. Reštrikčné opatrenia sa uvoľnili len pár dní pred termínom T100 2020 a vtedajší (teraz už bývalý) vedúci, Ing. I.N. už nedokázal na poslednú chvíľu zareagovať iným spôsobom, ako takým, že buď aby sa T100 pre rok 2020 zrušila, alebo aby sa šla len skrátená trasa do Bukovej. Nakoniec po porade prešiel môj návrh celú organizáciu preniesť na jesenný termín a tak získať čas ročník 2020 dôkladne s COVID-aspektami pripraviť. Ujal som sa po vzájomnej dohode spropagovania tohto termínu, ako i potom postupne organizovania podujatia v tom dohodnutom termíne s tým, ze som vtedasjším vedúcim pravidelne reseršoval stav príprav T100 v tomto termíne a bolo tých starostí okolo toho neúrekom ☹ .....

Keďže hrozba pandémie stále visela nad nami, prijali sme opatrenie zrušiť REGISTRÁCIU účastníkov v priestoroch, alebo v blízkosti železničnej stanice Ba-hlavná st. a presunuli sme ju na Kamzík. Musel som hľadať aj nový priestor, kde by mohol byť CIEĽ tejto stovky. V doterajších priestoroch vo futbalovom štadióne to nebolo možné, na jeseň sa už organizovali okresné futbalové súťaže...

Osud mi „privial do cesty“ aktívneho turistu a diaľkoplaza z oblasti Brezovej pod Bradlom, ktorý ma zoznámil s úradníčkami na miestnom Mestskom úrade a tie mi poradili a aj dali kontakt na správcu Misijného strediska ECAV v Matejkovej, kúsok nad futbalovým štadiónom, vyšli mi v ústrety aj s ďalšími problematickými vecami... Zriadil som s ich pomocou tiež aj novú kontrolu „K“ – Ostrá úboč, z ktorej sme trasu T100 odkláňali z hrebeňa priamo do ECAV – v Matejkovej doline v Brezovej p/Bradlom. Touto cestou tomuto diaľkoplazovi – Jankovi Sládekovi srdečne ďakujem za túto pomoc, veľmi mi pomohol v tejto fáze. A potom som sa už venoval personálnemu obsadeniu jednotlivých „K“, v čom mi ochotne vyšli v ústrety dlhodobí vedúci týchto kontrolných postov a prisľúbili naďalej pomôcť T100 pre dobro veci. Pre oblasť štartu a cieľa som pooslovoval tiež veľa nových ľudí. V minulých ročníkoch boli aj takí jedinci, ktorí sa dáko nepohodli s bývalým vedúcim T100 – s Ing. Ivanom Nižnanom a moju prosbu o pomoc na T100, odmietli, kto – nebudem konkrétne menovať. Pomáhali mi však ochotne aj dobrovoľníci z Prešova z tzv. ultratrailovej sféry.

Nakoniec všetko dobre dopadlo. Tu treba poďakovať aj Ing. Petrovi Gromanovi a Karolovi Šulekovi z Trnavy a ich skúsenostiam, ako aj ďalším v príprave „K“ - OSTREJ ÚBOČE, kde bolo treba veľa fyzickej práce a veľa ďalším, z ktorých sa nakoniec vykryštalizovali na obsadenie týchto postov - kontrol tí najochotnejší. Nakoniec všetko dobre dopadlo. V deň „D“ a hodinu „H“ starí aj noví členovia org. štábu čakali na Kamzíku na registrácii a priznám sa – čakal som osobne, že príde tak 100-120 účastníkov...a prišlo ich takmer 400, čo ma veľmi pozitívne prekvapilo. Boli aj určité negatíva po trase T100, keď mi deň pred štartom konateľ poľovníckeho združenia na Mon-Repe zrušil dlhodobo prácne pripravovanú „K“ a aj keď si účastníci T100 pofrflali a nielen oni ale aj my v org. Štábe, že „bolo nám to treba“, vyše 28 hodín „stáť na nohách“ A STRESOVAŤ SA, ale nakoniec v konečnom zhodnotení všetci boli spokojní, pretože prevážil pocit byť v spoločnosti pozitívne naladených ľudí a v krásnej prírode našich Malých Karpát.

PRE TÝCH KTORÍ PRIŠLI AŽ DO CIEĽA TRNAVSKEJ STOVKY 2020, BOLA NACHYSTANÁ ODMENA = MAGNETKA s motívom T100

Všetkým za entuziazmus a pomoc na kontrolách - „starým mazákom“ a aj nováčikom v tomto ohľade veľmi srdečne ďakujem za vysoko-kvalitnú pre dobro veci – a pre úspech veľmi problematického ročníka T100 2020 veľmi srdečne ďakujem.

A bodka na záver (aj keď trocha negatívna) – „pri balení“ sa doobeda v Matejkovej sa kamsi zapatrošili 2 hárky s menoslovom tých, čo prišli do cieľa a tak zverejňujeme zatiaľ neúplný menoslov účastníkov T100 2020... Účastníci, ktorí sa v ňom nenájdete – reklamujte túto skutočnosť na mail vysledkyT100@gmail.com a budete tam doplnení. Ďakujem.

**ZHODNOTENIE 2021.**

Na prelome kalendárnych rokov 2020/2021 mi predchádzajúce vedenie T100 „prikleplo“ organizovanie T100 už „natvrdo“ a tak, ako sa vravelo v určitej politickej dobe, že „Poučení z predchádzajúceho vývoja“, som sa „obracal – makal“ hneď po Novom roku, aby sa všetko včas stíhalo...a nič nás neprekvapilo...

Naplánovala sa a zaviedla nová kontrola v Sološnickej doline, kam sme prácne s autami naviezli pred T100 2021 a uskladnili „akciové“ minerálky v 1.5 litrových flašiach (cca 500-600 ks) z Malaciek z Kauflandu, ako i zopár plechoviek piva na občerstvenie smädných účastníkov a kto sa rozhodol, že tam končí, dostal i DIPLOM S NOVÝM RAZÍTKOM OHĽADNE T100 , ktorý bol novovytlačený na kartónovom materiáli (totiž predch. vedenie už niekoľko rokov dávalo diplomy na nevhodných kancelárskych mäkkých papieroch, čo som sa snažil napraviť...).

Boli nachystané v tomto ročníku okrem DIPLOM-ov aj nové a kvôli novo-zavedeným kontrolám vzhľadovo-graficky upravené KONTROLNÉ LISTY, tiež na tvrdších, nie na kancelárskych papieroch (aj s farebnou mapkou trasy) a nové, kovovo-plastové guľaté ODZNAKY S LOGOM T100 s pripinkou na tričká, či ruksaky, za čo príslušným osobám srdečne ďakujem.

Kontroverzná kontrola na Mon Repe bola zrušená, aby sa predišlo „príhode“ s konateľom miestneho poľovníckeho združenia z predchádzajúceho roku 2020 a zaviedla sa a zdarne previedla nová kontrola pri novo-vybudovanom turistickom prístrešku na Amonovej lúke. Vybavovali sme aj povolenie „auto-vjazdu“ do tejto lokality, čo sa na príslušnej Lesnej správe včas, aj keď nie jednoducho podarilo. Kontrola sa stretla s veľkým nadšením, podával sa na nej tzv „šmalec“ ☺ - mastný chlieb s cibuľou, podaktorým sa ušiel i guľáš od vtedy vedľa táboriacej miestnej jaskyniarskej skupiny.

V roku 2020 sme v cieli T100 rozdávali až do minutia sa zdarma MAGNETKY, v roku 2021 to bolo v cieli podobn s novo vyrobenými magnetkami a s inou - novou grafikou.

Ešte na záver – po minuloročnej, pre mňa prekvapujúcej účasti, som na registrácii očakával cca 350-400 ľudí, nachystali sme sa však na cca 500 a nestačili sme sa čudovať, prišlo takmer 650 ľudí. Keď sme sa náhodne ľudí vypytovali, prečo prišli na T100, vraveli, že počuli že T100 „nabrala“ v roku 2020 „pozitívny vietor“ čo ich potešilo a tešia sa na novinky propagované na rok 2021, čo aj nás pozitívne potešilo a usmievali sme sa „popod fúzy“ a tešili sa na ich komentáre v cieli...

A na úplný záver :-) - vydarila sa aj idea predchádzajúceho vedúceho Ing. Petra Minárika, že tým, čo nestačí T100, môžu si svoje sily (fyzické ako i psychické) pomerať v tzv. „pokračovaní T100“, t.j. pokračovanie trasy T100 po červenej turistickej značke z Brezovej pod Bradlom ďalej, cez Myjavu, Veľkú Javorinu až do Trenčína a v roku 2021 sa podarilo obnoviť aj túto „záležitosť“ a okrem skúsených turistov (viď Stanko Januška a Jaro Kováč), „to dali“ aj účastníci tzv. novej - „mladšej“ generácie, medzi ktorými vynikli svojimi ďalšími výkonmi v roku 2021 Patrik Mikuš, ako aj v tomto roku 2021 jediná dáma medzi chlapmi - vek neprezradíme ☺, Lydka Závodská. Srdečne im, aj ďalším nemenovaným blahoželám ☺.

Treba poďakovať touto cestou aj mnohým „starým“, ako aj novým pomocníkom na štarte, na kontrolách, ako aj v cieli T100, ktorí fungovali ako skúsení „harcovníci“ a mnohým ďalším „v zákulisí“ T100, ktorí prispeli k pozitívnemu priebehu 48. ročníka Trnavskej stovky, bez ktorých by T100 nebola tou akciou, čo je...a ktorým aj touto cestou vyslovujem veľké ĎAKUJEM! Howgh.

 Vedúci org. štábu a indiv. člen KBT, Jozef Junas